تعال ارسم بقايا الحلم وكمل باقـي الصـوره
وعلقها على قلب يشوفـك حلـم يهنـى بـه
وعلي اترك سواد الوقت والويلات وكسـوره
وتعال بشوفي واتغطى عن أية ريح بأهدابـه
لشيلك عن ظلام خذ شعاعي واهتنـي بنـوره
واذا بك جرح حي الله راعي الجرح ومن جابه
همومك هاتها فيني احبـك يعنـي مقـدوره
احبك تنمحي همومك ولا لك هم تشقـى بـه
انا لك من هنا حتى مغيب العمـر وزهـوره
الى مشرق مشيب العمر لين يغيـب بترابـه
نويت اخذك واعطيك الخفوق وباقي شعـوره
حلالك دمر وعمر حبيبـي انـت اولـى بـه
تظلل بالحنان ولك غيوم الشـوق ممطـوره
ولا تفكر بأي لحظـه يمسـك قلبـي بعتابـه
واذا عاتب انا احشه حبيبي لك مـن جـذوره
واحبك فيك من قلبك هو اطهر قلب اسمى به
حبيبي بس تعال ارسم وكمل باقـي الصـوره
وعلي الباقي لاتحاتي جروح الوقت وانيابـه
سالم سيار